Turkiya shimoli-g‘arbida sayyohlar mingan avtobus yo‘l-transport hodisasiga yo‘liqdi va kamida 5 kishi halok bo‘ldi. Yeni Safak xabariga ko‘ra, bu hodisa tufayli 30 kishi turli darajadagi tan jarohatlari olishgan. Bu avariya 12 may kuni ertalab Chanoqqal’a viloyati hududida ro‘y bergan. Istanbuldan sayyohlarni olib yo‘lga chiqqan avtobus Birinchi jahon urushi vaqtidagi Dardanell operatsiyasi uchun o‘rnatilgan yodgorlik hududiga borayotganida yo‘ldan chiqib ag‘darilgan. Jarohatlanganlar yaqin hududdagi shifoxonaga olib borilgan. Ayni vaqtda hodisa sabablari o‘rganilmoqda.